CELEX: C2005/217/97
Language: el
Date: 2005-09-03 00:00:00
Title: Υπόθεση T-186/05: Προσφυγή της εταιρίας Alenia Marconi Systems S.p.A. κατά της Επιτροπής των Ευρωπαϊκών Κοινοτήτων, ασκηθείσα στις 10 Μαΐου 2005

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/44
            
         Προσφυγή της εταιρίας Alenia Marconi Systems S.p.A. κατά της Επιτροπής των Ευρωπαϊκών Κοινοτήτων, ασκηθείσα στις 10 Μαΐου 2005
   (Υπόθεση T-186/05)
   (2005/C 217/97)
   Γλώσσα διαδικασίας: η ιταλική
   Η Alenia Marconi Systems S.p.A, με έδρα τη Ρώμη, εκπροσωπούμενη από τον δικηγόρο Francesco Sciaudone, άσκησε στις 10 Μαΐου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Ευρωπαϊκής Επιτροπής.
   Η προσφεύγουσα ζητεί από το Πρωτοδικείο:
   
               1)
            
            
               να διαπιστώσει την εξωσυμβατική ευθύνη της Κοινότητας λόγω της εκδόσεως της αποφάσεως της 12ης Φεβρουαρίου 2004·
            
         
               2)
            
            
               να διαπιστώσει τις ζημίες που υπέστη η προσφεύγουσα κατόπιν της εν λόγω αποφάσεως, αποτιμώντας την σε 72,8 εκατομμύρια ευρώ·
            
         
               3)
            
            
               να υποχρεώσει την Επιτροπή να της καταβάλει την εν λόγω αποζημίωση, καθώς και εξισωτικούς τόκους και τυχόν τόκους υπερημερίας·
            
         
               4)
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα:
   Με την παρούσα προσφυγή διώκεται να καταδικαστεί η Επιτροπή στην καταβολή αποζημιώσεως λόγω εξωσυμβατικής ευθύνης για ζημίες που τυχόν διαπιστωθεί ότι προκλήθηκαν στην προσφεύγουσα, σύμφωνα με την οποία η καθής δεν άσκησε ορθά το καθήκον της προς εποπτεία που υπέχει σε θέματα ελέγχου εφαρμογής των κοινοτικών κανόνων περί ανταγωνισμού, εκδίδοντας την απόφαση της 12ης Φεβρουαρίου 2004. Με την απόφαση αυτή, απορρίφθηκε η καταγγελία που είχε υποβάλει τότε η προσφεύγουσα υπό την επωνυμία Alenia Difesa, ως κλάδος της επιχειρήσεως FINMECCANICA S.p.A., λόγω της εικαζόμενης μη συνδρομής των προαπαιτουμένων για την εφαρμογή στην περίπτωση του Eurocontrol όρων των κοινοτικών κανόνων σε θέματα ανταγωνισμού, καθώς και μη επαρκών στοιχείων προς απόδειξη των αποτελουσών αντικείμενο της καταγγελίας καταχρήσεων.
   Η ίδια απόφαση προσβλήθηκε από την ίδια προσφεύγουσα με την άσκηση προσφυγής ακυρώσεως (1).
   Προς στήριξη των ισχυρισμών της, η προσφεύγουσα επικαλείται την παράβαση του άρθρου 82 της Συνθήκης επ' αφορμή της εκτιμήσεως της εφαρμογής του επί του Eurocontrol, παραβίαση της υποχρεώσεως εποπτείας επί της εφαρμογής των κανόνων περί ανταγωνισμού, παραβίαση της υποχρεώσεως αμερόληπτης και ενδελεχούς εξετάσεως της καταγγελίας, προσβολή των δικαιωμάτων της ως καταγγέλουσας, καθώς και παραβίαση της αρχής περί εύλογης διάρκειας της διοικητικής διαδικασίας.
   
      (1)  Υπόθεση Τ-155/04, Alenia Marconi Systems κατά Επιτροπής (ΕΕ C 179 της 10.7.2004, σ.11).